b'\n_START_ARTICLE_\nOutokummun Er\xc3\xa4- ja luontokeskus\n_START_PARAGRAPH_\nOutokummun Er\xc3\xa4- ja luontokeskus on monipuolinen luontokohde Outokummun keskustan l\xc3\xa4heisyydess\xc3\xa4. Alueella on leirikeskus, leirint\xc3\xa4alue, 12 j\xc3\xa4rven melontareitti, luontopolkuja, laavut ja kota, kalastusalue ja Lasten Kalakeidas._NEWLINE_Alueelle ovat leimallista kapeat, korkeat harjut. Pitkin harjuja, j\xc3\xa4rvien ymp\xc3\xa4ri, kulkevat 3\xe2\x80\x937 kilometrin mittaiset luontopolut. Osa alueesta sopii my\xc3\xb6s liikuntaesteisille._NEWLINE_Luontokeskuksessa j\xc3\xa4rjestet\xc3\xa4\xc3\xa4n my\xc3\xb6s opastettua kalastusta, patikointia, er\xc3\xa4ruokailua, melontaa ja lumikenk\xc3\xa4k\xc3\xa4vely\xc3\xa4.\n_START_SECTION_\nLasten Kalakeidas\n_START_PARAGRAPH_\nLasten Kalakeidas on esteet\xc3\xb6n ja mittava retkeily- ja kalastustukikohta. Ongintalaiturit ovat helppokulkuisia ja turvallisia. Alle 12-vuotiaille ja liikuntaesteisille kalastus on Kalakeitaalla maksutonta.'